Monteneqro Futbol Assosiasiyası

Monteneqro Futbol Assosiasiyası () — Monteneqroda futbolun idarəedici orqanı. Mərkəzi ofisi Podqoritsa şəhərində yerləşir.

Federasiyanın prezidenti tanınmış veteran futbolçu Deyan Saviçeviçdir.UEFA Magazine – Montenegro's new dawn  by Aleksandar Bošković

 Tarixi 
Monteneqro Futbol Assosiasiyası 8 mart 1931-ci ildə Yuqoslaviya Futbol Assosiasiyasının bölməsi olaraq Çetinjski fudbalski podsavez ("Çetinye Futbol Alt Assosiasiyası") adı altında təsis edilmişdir.

Monteneqro Futbol Assosiasiyası müxtəlif dövrlərdə Yuqoslaviya Futbol Assosiasiyasının, Yuqoslaviya Fedrativ Respublikasının Futbol Assosiasiyasının və Serbiya və Monteneqro Futbol Assosiasiyasının bir hissəsi olub. 28 iyun 2006-cı ildə Monteneqro həmin ayın əvvəlində müstəqil ölkə olduqdan sonra Assosiasiya müstəqil olur.

30 iyun 2006-cı ildə UEFA və FIFA-ya üzv olmaq üçün ərizə verdi. Assosiasiya 26 yanvar 2007-ci ildə UEFA-ya, 31 may 2007-ci ildə isə FİFA-ya üzv oldu.

 Fəaliyyəti 
Monteneqro Futbol Assosiasiyası, futbol üzrə Monteneqronun Birinci, İkinci və Üçüncü Liqalarını təşkil edir, onların arasında 45 klub var.

Federasiya, həmçinin Monteneqro Qadınlar Liqası, kişilər və qadınlar arasında Monteneqro Kuboku, eləcə də Monteneqro milli futbol komandası və 21 yaşadək futbolçulardan ibarət Monteneqro  milli komandasını təşkil edir.

Federasiya hər il Monteneqronun ən yaxşı futbolçusuna İlin Futbolçusu adını verir.

 İstinadlar 

Kateqoriya:1931-ci ildə yaradılmış idman təşkilatları
Kateqoriya:UEFA-nın üzv assosiasiyaları
Kateqoriya:Monteneqroda futbol
Kateqoriya:Futbol təşkilatları